
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 704 

19 Σεπτεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποζημίωσης των Συντονιστών και των με¬ 
λών των ομάδων εργασίας που συστάθηκαν με την 
αριθ. Γ12/1002/2.7.94, Γ12/1028/4.7.94, Γ12/ 
544/16.6.94 και Γ12/878/31.5.94 υπουργικές 


αποφάσεις. 1 

Αύξηση ανωτάτου ορίου έκδοσης εγγυητικών επιστο¬ 
λών από την Τράπεζα Βεγβπδοίιβ νβΓβίηε ΒβηΚ .. 2 
Χορήγηση άδειας ίδρυσης και λειτουργίας Μουσικής 

Σχολής, στην Αικατερίνη Καραδήμα. 3 

Χορήγηση άδειας ίδρυσης και λειτουργίας Μουσικής 

Σχολής, στην θάλεια Παπαγγελή. 4 

Διαδικασίες έκδοσης και χορήγησης του ειδικού σήμα¬ 
τος λειτουργίας σε Επιχ/σεις Τουριστικών Γρα¬ 
φείων (Γενικού και Εσωτ. Τουρισμού). 5 

Διαδικασίες έκδοσης και χορήγησης του ειδικού σήμα¬ 
τος Τουριστικών Καταστημάτων. 6 

Σύσταση Συνδέσμου των Κοινοτήτων με την επωνυμία 
«ΓΡΑΜΜΑΤΙΚΟ - ΒΑΡΝΑΒΑΣ ΠΡΟΟΔΟΣ» Ν. Αττι¬ 
κής. 7 

Κατ’ εξαίρεση έγκριση κτιριακής και μηχανολογικής 
επέκτασης βιομηχανίας ΠΛΙΝΘΟΚΕΡΑΜ Ε.Π.Ε. 
στην περιοχή Μαλακωντα Ερέτριας. 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2052093/5720/0022 (1) 

Καθορισμός αποζημίωσης των Συντονιστών και των μελών 
των ομάδων εργασίας που συστάθηκαν με την αριθ. 
Γ12/1002 /2.7.94, Γ12/1028 /4.7.Θ4, Γ12/544/ 
16.6.94 και Γ12/878/ 31.5.94 υπουργικές αποφά¬ 
σεις. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 8 του Ν. 
2042/92 «Αύξηση των συντάξεων και άλλες ασφαλιστικές 
διατάξεις». 

2. Τις διατάξεις του άρθρου 27 του Ν. 2081/1992. 

3. Το Π.Δ. 455/13.10.1993 «Διορισμός Υπουργών, 


Αναπληρωτών Υπουργών και Υφυπουργών (189 Α'). 

4. Την 2024/26.10.1993 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων «Ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοινωνικών Ασφαλίσεων 
«Φοίβο Ιωαννίδη» (833/Β'). 

5. Τις Γ12/1002/4.7.94, Γ12/1028/4.7.94, Γ12/544/ 
16.6.94 και Γ12/878/31.5.94 αποφάσεις του Υφυπουρ¬ 
γού Υγείας, Πρόνοιας και Κοινωνικών Ασφαλίσεων. 

6. Το γεγονός ότι η δαπάνη ύψους: 

α) 9.940.000 δρχ. για το Ταμείο Συντ. και Επικ. Ασφ. 
Προσ. Γεωργικών Συνεταιριστικών Οργανώσεων. 

β) 2.240.000 δρχ. για το Ταμείο Ασφαλίσεως Συμβο¬ 
λαιογράφων. 

γ) 840.000 δρχ. για το Τ.Ε.Α.Π.Ο.Ζ.Ο. και 

δ) 2.520.000 δρχ. για το Ταμείο Αρωγής Υπαλλήλων 
Υπουργείου Προεδρίας της Κυβέρνησης και Εξωτερικών, 
δεν επιβαρύνει τον Κρατικό Προϋπολογισμό, αλλά τους 
Προϋπολογισμούς των προαναφερ'όμένων Ταμείων στους 
οποίους έχει προβλεφθεί η σχετική πίστωση στον Κ.Α. 
0264, αποφασίζουμε: 

Στους συντονιστές και τα μέλη των ομάδων εργασίας 
που συγκροτήθηκαν: 

α) Στο Ταμείο Σύνταξης και Επικ. Ασφ. Προσωπικού Γε¬ 
ωργικών και Συνεταιριστικών Οργανώσεων με την αριθ. 
Γ12/1002/4.7.94 απόφαση του Υφυπουργού Υγείας, 
Πρόνοιας και Κοιν. Ασφαλίσεων, για την σύνταξη των Ισο¬ 
λογισμών Απολογισμών των χρήσεων ετών 1990, 1991, 
1992, 1993 και άλλων εκκρεμών υποθέσεων αυτού. 

β) Στο Ταμείο Ασφαλίσεως Συμβολαιογράφων με την 
αριθ. Γ12/1028/4.7.94 απόφαση του Υφυπουργού 
Υγείας, Πρόνοιας και Κοινωνικών Ασφαλίσεων, για την σύ¬ 
νταξη του Ισολογισμού Απολογισμού χρήσης έτους 1993 
και άλλων εκκρεμών υποθέσεων αυτού. 

γ) Στο Ταμείο Επικ. Ασφάλισης Προσωπικού Α.Ε. Οινο¬ 
ποιίας - Ζυθοποιίας με την αριθ. Γ12/544/16.6.94 από¬ 
φαση του Υφυπουργού Υγείας, Πρόνοιας και Κοιν. Ασφα¬ 
λίσεων, για την σύνταξη του Ισολογισμού Απολογισμού 
χρήσης 1993, και 

δ) Στο Ταμείο Αρωγής Υπαλλήλων Υπουργείου Προε¬ 
δρίας της Κυβέρνησης και Εξωτερικών με την αριθ. Γ12/ 
878/31.5.94 απόφαση του Υφυπουργού Υγείας, Πρό¬ 
νοιας και Κοιν. Ασφαλίσεων, για την έκδοση εκκρεμών συ- 
νταξιοδοτικών υποθέσεων αυτού, καταβάλλεται αποζημί¬ 
ωση κατά συνεδρίαση το ποσό της οποίας ορίζεται σε 
επτά χιλιάδες δραχμές (7.000). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΟΙΚΟΝΟΜΙΚΟΝ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΛ. ΠΑΠΑΔΟΠΟΥΛΟΣ ΦΟΙΒΟΣ ΙΩΑΝΝΙΔΗΣ 

-♦- 

Αριθ. 2054885/8683/0025 (2) 

Αύξηση ανωτάτου ορίου έκδοσης εγγυητικών επιστολών 
από την Τράπεζα ΒεγθΠδοίιβ νβΓβίπε ΒβπΚ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 2 και 19 του Ν. 2076/92 (Α' 
130/92). 

2. Το Π.Δ. 284/1988 «Οργανισμός του Υπουργείου Οι¬ 
κονομικών». 

3. Τις αποφάσεις μας: 

α) 166915/2570/27.11.1977 με την οποία καθορίζο¬ 
νται οι όροι και οι προϋποθέσεις βάσει των οποίων παρέ¬ 
χονται από τις Τράπεζες που λειτουργούν στην Ελλάδα 
εγγυήσεις στο Δημόσιο και τα Νομικά Πρόσωπα Δημοσίου 
Δικαίου για την εκτέλεση έργων προμήθειες κ.λπ. 

β) Την 2057401/12093/0025/26.7.89 με την οποία 
ορίστηκε το ανώτατο όριο έκδοσης εγγυητικών επιστολών 
της ΒαγβπδοίΊβ Ν/θΓθίπδ ΒηπΚ στο ποσό των δραχμών ενός 
δισεκατομμυρίου (1.000.000.000). 

4. Την από 25.8.94 επιστολή της ανωτέρω Τράπεζας 
περί αύξησης του ανωτάτου ορίου έκδοσης των εγγυητι¬ 
κών επιστολών της. 

5. Τη δραστηριότητα της Τράπεζας όπως εμφανίζεται 
σήμερα. 

6. Την αριθ. 1092170/1378/006Α/15.10.91 (ΦΕΚ 
846/Β') απόφαση του Υπουργού των Οικονομικών για με¬ 
ταβίβαση αρμοδιοτήτων και της εξουσίας να υπογράφουν 
με «Εντολή Υπουργού» στο Γενικό Διευθυντή κ.λπ. 

7. Το γεγονός ότι με την απόφαση αυτή δεν δημιουργεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Ορίζουμε στο εξής το ανώτατο όριο έκδοσης εγγυητι¬ 
κών επιστολών της «Βεγβπδοίι νβΓβίηεόεπΚ» για τις ανω¬ 
τέρω περιπτώσεις στο ποσό των οκτώ δισεκατομμυρίων 
(8.000.000.000) δραχμών με τους όρους και τις προϋπο¬ 
θέσεις βάσει των οποίων παρέχονται από τις Τράπεζες 
που λειτουργούν στην Ελλάδα εγγυήσεις στο Δημόσιο και 
τα Ν.Π.Δ.Δ. για εκτέλεση έργων προμήθειες κ.λπ. (από¬ 
φασή μας 166915/2570/17.11.77). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1994 

Με εντολή Υπουργού 
Ο Γενικός Διευθυντής 
ΔΗΜ. ΔΡΙΤΣΑΣ 


Αριθ. ΥΠΠΟ/ΚΑΤΕΧΝ/Δ/43107 (3) 

Χορήγηση άδειας ίδρυσης και λειτουργίας Μουσικής Σχο¬ 
λής, στην Αικατερίνη Καραδήμα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών, ΥΠΠΟ/ 
ΓΝΟΣ/33992/31.8.87 «Προϋποθέσεις λειτουργίας Τμή¬ 
ματος Κλασσικής Κιθάρας» (ΦΕΚ 500/Β/87), ΥΠΠΟ/ 
ΓΝΟΣ/33991/23.10.87 «Προϋποθέσεις λειτουργίας 
Τμήματος Κλαβικύμβαλου (Τσέμπαλο), (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού» στους Γεν. Γραμμα¬ 
τείς, Γεν. Διευθυντές και Προϊσταμένους των Διευθύν¬ 
σεων Τμημάτων και Γραφείων της Κ.Υ. του ΥΠΠΟ (ΦΕΚ 
987/τ.Β'/28.11.91). 

9. Το από 27.7.94 πρακτικό αυτοψίας, της Δ/νσης Τε¬ 
χνικών Υπηρεσιών της Νομαρχίας Φωκίδος. 

10. Την από 2.6.94 αίτηση της Αικατερίνης Καραδήμα, 
με τα συνημμένα δικαιολογητικά, αποφασίζουμε: 

1. Χορηγούμε στην Αικατερίνη Καραδήμα, άδεια ίδρυ¬ 
σης και λειτουργίας Μουσικής Σχολής, που θα στεγαστεί 
στο κτίριο, επί της οδού Αγ. Ιωάννη 10, στο Γαλαξίδι, και 
θα έχει επωνυμία ΜΟΥΣΙΚΗ ΣΧΟΛΗ «ΙΑΝΘΗ». 

2. Η Μουσική Σχολή, θα λειτουργήσει τα τμήματα, ωδι¬ 
κής, αρμονίας, αντίστιξης, πληκτών, κλασσικής κιθάρας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1994-95. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. ΥΠΠΟ/ΚΑΤΕΧΝ/Δ/43108 ( 4 ) 

Χορήγηση άδειας ίδρυσης και λειτουργίας Μουσικής Σχο¬ 
λής, στην θάλεια Παπαγγελή. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών, ΥΠΠΟ/ 
ΓΝΟΣ/33992/31.8.87 «Προϋποθέσεις λειτουργίας Τμή¬ 
ματος Κλασσικής Κιθάρας» (ΦΕΚ 500/Β/87), ΥΠΠΟ/ 
ΓΝΟΣ/33991/23.10.87 «Προϋποθέσεις λειτουργίας 
Τμήματος Κλαβικύμβαλου (Τσέμπαλο), (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού» στους Γεν. Γραμμα¬ 
τείς, Γεν. Διευθυντές και Προϊσταμένους των Διευθύν¬ 
σεων Τμημάτων και Γραφείων της Κ.Υ. του ΥΠΠΟ (ΦΕΚ 
987/τ.Β'/28.11.91). 

9. Το από 22.8.94 πρακτικό αυτοψίας, της Δ/νσης Τε¬ 
χνικών Υπηρεσιών της Νομαρχίας Πρέβεζας. 

10. Την από 30.5.94 αίτηση της θάλειας Παπαγγελή, 
με τα συνημμένα δικαιολογητικά, αποφασίζουμε: 

1. Χορηγούμε στην θάλεια Παπαγγελή, άδεια ίδρυσης 
και λειτουργίας Μουσικής Σχολής, που θα στεγαστεί στο 
κτίριο, επί της οδού Μανοπούλου 25 στην Πρέβεζα και θα 
έχει επωνυμία «ΜΟΥΣΙΚΗ ΣΧΟΛΗ ΘΑΛΕΙΑΣ ΠΑΠΑΓ- 
ΓΕΛΗ». 

2. Η Μουσική Σχολή, θα λειτουργήσει τα τμήματα, αρ¬ 
μονίας, αντίστιξης, φυγής, πληκτών, εγχόρδων, κλασσι¬ 
κής κιθάρας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1994-95. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


Αριθ. 514701/ειδ. αριθ. 195 ( 5 ) 

Διαδικασίες έκδοσης και χορήγησης του ειδικού σήματος 
λειτουργίας σε Επιχ/σεις Τουριστικών Γραφείων (Γενι¬ 
κού και Εσωτ. Τουρισμού). 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ Ε.Ο.Τ. 

Έχοντας υπόψη τις διατάξεις: 
α) Του Ν. 1624/51 «περί κυρώσεως τροποποιήσεως και 
συμπληρώσεως του Ν. 1565/50 περί Ε.Ο.Τ.». 

β) Του Ν. 393/76 «περί ιδρύσεως και λειτουργίας Τουρι¬ 
στικών Γραφείων» (ΦΕΚ 199/Α/76). 

γ) Του Π.Δ. 288/91 «περί τροποποιήσεως των διατά¬ 
ξεων του Ν. 393/76» σε συμμόρφωση προς την οδηγία 
82/470 Ε.Ο.Κ. 

δ) Της παρ. 3 του άρθρου 3 του Ν. 2160/93 (ΦΕΚ 118/ 
Α). 

ε) Της υπ’ αριθ. ΔΙΟΝΟΣΕ 1527/20.12.86 (ΦΕΚ Β’ 
862) περί διατήρησης δικαιολογητικών που απαιτούνται 
από τις Υπηρεσίες του Ε.Ο.Τ. 
στ) Του άρθρου 27 του Ν. 2081/92, αποφασίζουμε: 
Ειδικό σήμα λειτουργίας χορηγείται στις επιχ/σεις 
Τουρ/κών Γραφείων (Γενικού και Εσωτερικού Τουρι¬ 
σμού). 

Το ειδικό σήμα λειτουργίας που χορηγείται στις Επιχ/ 
σεις Τουρ/κών Γραφείων είναι ΑΟΡΙΣΤΟΥ διάρκειας, 
αντικαθιστά τις κατά νόμο χορηγούμενες μέχρι σήμερα 
άδειες λειτουργίας και εκδίδεται επ’ ονόματι των εκμε- 
ταλλευομένων τις επιχ/σεις αυτές. 

Για τη χορήγηση του ειδικού σήματος απαιτείται η υπο¬ 
βολή των κατωτέρω δικαιολογητικών: 

α) Αίτηση του επιχειρηματία για χορήγηση του ειδικού 
σήματος και έγκριση διακριτικού τίτλου. 

β) Υπεύθυνη δήλωση της παραγρ. 2 του άρθρου 3 του Ν. 
2160/93, το περιεχόμενο της οποίας καθορίσθηκε με την 
απόφαση Γ.Γ. ΕΟΤ 513082/ΕΙΔ.ΑΡ.90/15.6.94. 

γ) Αντίγραφο ποινικού μητρώου τύπου Β του επιχ/τία ή 
του νομίμου εκπροσώπου της Εταιρβίας εάν πρόκεται για 
νομικό πρόσωπο. 

5) Πιστοποιητικό Γραμματέα Πρωτοδικών από το οποίο 
να φαίνεται ότι ο επιχ/τίας ή ο νόμιμος εκπρόσωπος της 
εταιρείας: 

1. Δεν έχει κηρυχθεί σε πτώχευση και 

2. Δεν βρίσκεται σε απαγόρευση ή δικαστική αντί¬ 
ληψη. 

ε) Φωτοτυπία της Αστυνομικής ταυτότητας, 
στ) Επικυρωμένο αντίγραφο απολυτηρίου ΛΥΚΕΙΟΥ ή 
ΙΣΟΤΙΜΗΣ ΣΧΟΛΗΣ της Ελλάδος ή του Εξωτερικού, (η 
ισοτιμία αποδεικνύεται με σχετικά έγγραφα του Υπουρ¬ 
γείου Παιδείας). 

Αν ο ενδιαφερόμενος δεν είναι κάτοχος Απολυτηρίου 
Λυκείου πρέπει να πληροί τις προϋποθέσεις του Π.Δ/τος 
288/91. 

ζ) Επικυρωμένο αντίγραφο τίτλου σπουδών ξένης γλώσ¬ 
σας χώρας ΕΟΚ (για Γραφείο Γενικού Τουρισμού). Για 
γραφείο Εσωτερικού Τουρισμού δεν απαιτείται γνώση ξέ¬ 
νης γλώσσας. 

Τίτλοι σπουδών ξένης γλώσσας αναγνωρίζονται για την 
Αγγλική Βρεττανικού Συμβουλίου, για την Γερμανική, Ιν¬ 
στιτούτου Γκαίτε, για την Γαλλική, Γαλλικού Ινστιτού¬ 
του. 

Εάν δεν υπάρχει τίτλος σπουδών, η γνώση ξένης γλώσ¬ 
σας μπορεί να αποδειχθεί με εξέταση του ενδιαφερομέ¬ 
νου από ειδικό υπάλληλο του ΕΟΤ. 
η) Βεβαίωση της οικείας Αστυνομικής Αρχής Τουρισμού 

ότι διαθέτει πλήρη και ΑΝΕΞΑΡΤΗΤΗ γραφειακή εγκατά¬ 
σταση με εμβαδό τουλάχιστον 20 τ.μ. για Γ ραφείο Γ ενικού 
Τουρισμού και 12 τ.μ. για Γραφείο Εσωτερικού Τουρισμού 
(μη υπολογιζομένων των χώρων υπογείου και αυθαιρέτων 
παταριών). 

θ) Τριπλότυπο Δημοσίου Ταμείου για τέλη χαρτοσήμου 
δρχ. 10.000 συν Ο.Γ.Α. 

ι) Απόδειξη είσπραξης του ισχύοντος κάθε φορά σχετι¬ 
κού παραβόλου υπέρ ΕΟΤ και υπέρ του Ταμείου Επικουρι¬ 
κής Ασφαλίσεως και Πρόνοιας Προσωπικού Ελληνικής 
Ραδιοφωνίας - Τηλεόρασης και Τουρισμού (ΤΕΑΠ- 
ΠΕΡΤ). 

ια) Βεβαίωση του ΕΟΤ και της αρμόδιας ΔΟΥ του αιτοϋ- 
ντος ότι δεν υφίσταται οφειλή από τα σε βάρος του αιτού- 
ντος βεβαιωθέντα οριστικά ποσά υπέρ του ΕΟΤ από επι¬ 
βολή προστίμων καθώς και από ληξιπρόθεσμες οικονομι¬ 
κές υποχρεώσεις προς τον ΕΟΤ. 

ιβ) Αποδεικτικό φορολογικής ενημερότητας του επιχει¬ 
ρηματία. 

ιγ) Εγγυητική Επιστολή Τράπεζας δρχ. 4.000.000 για 
Γ ραφείο Γενικού Τουρισμού και δρχ. 2.000.000 για γρα¬ 
φείο Εσωτερικού Τουρισμού. 

Προκειμένου για επιχ/σεις Τουρ/κών Γραφείων τις 
οποίες εκμεταλλεύονται νομικά πρόσωπα το ειδικό σήμα 
λειτουργίας εκδίδεται επ' ονόματι του νομικού προσώ¬ 
που. 

Η αίτηση στον ΕΟΤ για τη χορήγηση του ειδικού σήμα¬ 
τος υποβάλλεται από τον υπόχρεο υποβολής της υπεύθυ¬ 
νης δήλωσης της παραγρ. 2 του άρθρου 3 του Ν. 2160/93 
σύμφωνα με την απόφαση Γενικού Γραμματέα ΕΟΤ 
513082/90/15.6.94. 

Στην περίπτωση αυτή τα ανωτέρω υπ' αριθ. η, θ, ι, ια και 
ιβ δικαιολογητικά υποβάλλονται για την Εταιρεία. Επίσης 
υποβάλεται στον ΕΟΤ το αρχικό καταστατικό της Εται¬ 
ρείας με τις τυχόν τροποποιήσεις του και τις εταιρείε Πε- 
ριωρισμένης Ευθύνης και Ανώνυμες και τα αντίστοιχα 
φύλλα Εφημερίδας της’Κυβερνήσεως, ως και Πιστοποιη¬ 
τικό Εταιρικών μεταβολών. (Οτιδήποτε υποβληθεί σε φω¬ 
τοαντίγραφο πρέπει να είναι επικυρωμένο και χαρτοσημα- 
σμένο). 

Επίσης για την Εταιρεία υποβάλλεται και βεβαίωση 
Γραμματέα Πρωτοδικών από την οποία να φαίνεται ότι δεν 
έχει κηρυχθεί σε πτώχευση. 

Εάν ο ενδιαφερόμενος, ή αν πρόκειται για νομικό πρό¬ 
σωπο ο εκπρόσωπος αυτού, δεν έχει τις προϋποθέσεις στ' 
και ζ' υποχρεούται να ορίσει άλλον που να έχει τις προϋπο¬ 
θέσεις αυτές ως υπεύθυνο του γραφείου. 

Ο οριζόμενος ως υπεύθυνος υποβάλει τα ανωτέρω δικ- 
/κά υπ’ αριθ. γ,δ,ε,στ και ζ και υπεύθυνη δήλωση ότι δέχε¬ 
ται να ορισθεί ως υπεύθυνος του Γ ραφείου, ότι θα απα¬ 
σχολείται αποκλειστικά σ’ αυτό και δεν θα εργάζεται ως 
ξεναγός ή οδηγός Δ.Χ.Τ.Λ. 

Το ως άνω χορηγούμενο σήμα στις επιχ/σεις Τουρ. Γ ρα¬ 
φείων καταχωρείται σε ειδικό βιβλίο που τηρεί η αρμόδια 
Υπηρεσία του ΕΟΤ, με αύξοντα αριθμό, περιλαμβάνει δε 
τα εξής στοιχεία: 

Τον αύξοντα αριθμό του βιβλίου καταχώρησης, αριθμό 
Φορολογικού Μητρώου, μορφή της τουριστικής επιχείρη¬ 
σης, περιοχή όπου βρίσκεται η επιχείρηση (οδός, αριθ¬ 
μός), διακριτικό τίτλο, στοιχεία του Επιχειρηματία. 

Το ειδικό σήμα λειτουργίας ταχυδρομείται επί αποδείξει 
στους ενδιαφερόμενους επιχειρηματίες ή παραλαμβάνε- 
ται από τον ΕΟΤ επί αποδείξει από τους ίδιους ή από εξου¬ 


σιοδοτημένο από αυτούς πρόσωπο. 

Τα ανωτέρω υπ’ αριθ. γ,δ,η,θ,ι,ια,ιβ και ιγ δικαιολογη- 
τικά υποβάλλονται ανά πενταετία από την χορήγηση του 
σήματος, (κεντρικών Γραφείων και υποκ/των). 
Διαφορετικά αφαιρείται το ειδικό σήμα λειτουργίας. 

Σε περίπτωση οριστικής αφαίρεσης του ειδικού σήμα¬ 
τος από Επιχ/ση Τουρ. Γ ραφείου, για την επαναχορήγηση 
αυτού πρείπει να υποβληθούν όλα τα δικαιολογητικά που 
απαιτούνται για τη χορήγηση του σήματος. 

Όλες οι επιχειρήσεις Τουρ/κών Γ ραφείων που λειτουρ¬ 
γούν με άδεια λειτουργίας του ΕΟΤ υποχρεούνται εντός 9 
μηνών από την έκδοση της παρούσας απόφασης να υπο¬ 
βάλουν στον ΕΟΤ τα ανωτέρω δικαιολογητικά προκειμέ¬ 
νου να τους χορηγηθεί το ειδικό σήμα λειτουργίας. 

Με την παρέλευση της ως άνω προθεσμίας των 9 μηνών 
οι άδειες λειτουργίας των εν λόγω τουριστικών επιχ/σεων 
παύουν να ισχύουν. 

Το ως άνω χορηγούμενο σήμα αναρτάται σε εμφανές 
και προσιτό στον επισκέπτη σημείο της Επιχ/σης ή στο 
πλησιέστερο εμφανές προς την κύρια είσοδο του Γρα¬ 
φείου σημείο. 

Η απόφαση αυτή δεν συνεπάγεται δημοσιονομική επι¬ 
βάρυνση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Αυγούστου 1994 

Ο Γ ενικός Γ ραμματέας 
ΕΥΑΓΓΕΛΟΣ ΓΙΑΝΝΑΚΟΥΛΙΑΣ 

- + - 

Αριθ. 514703/ειδ. αριθ. 197 (6) 

Διαδικασίες έκδοσης και χορήγησης του ειδικού σήματος 
Τουριστικών Καταστημάτων. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ Ε.Ο.Τ. 

Έχοντας υπόψη τις διατάξεις: 
α)ΤουΝ. 1624/51 «περί κυρώσεως τροποποιήσεως και 
συμπληρώσεως του Ν. 1565/50 περί Ε.Ο.Τ.». 

β) Του άρθρου 1 παρ. β και στ'του Β.Δ. 436/1961 (ΦΕΚ 
11 ΙΑ). 

γ) Της παραγράφου 6 του άρθρου 2 του Ν. 2160/93 
(ΦΕΚ 118Α). 

δ) Της παρ. 3 του άρθρου 3 του Ν. 2160/93 (ΦΕΚ 118/ 

Α). 

ε) Τις αποφάσεις Γενικού Γραμματέα ΕΟΤ 1680/84, 
2474/84, 532520/84, 522511/86, 297/86, 525108/88, 
515892/88, 3777/16.10.91, 72/94. 
στ) Του άρθρου 27 του Ν. 2081/92, αποφασίζουμε: 
Ειδικό σήμα λειτουργίας χορηγείται στα καταστήματα, 
τα οποία κατά την έννοια του άρθρου 1 παρ. β και στ' του 
Β.Δ. 426/61, δύνανται να χαρακτηρισθούν ως τουριστικά, 
ήτοι: 

1. Κατ/τα πωλήσεως ειδών λαϊκής τέχνης. Είδη λαϊκής 
τέχνης θεωρούνται: 

α) Χειροτεχνήματα που έχουν θέματα εμπνευσμένα από 
την Ελληνική Λαϊκή παράδοση. 

β) Υφαντά, φλοκάτες, χειροποίητα χαλιά, ταγάρια, κού¬ 
κλες με τοπικές ενδυμασίες. 

γ) Πήλινα σύγχρονης Λαϊκής τέχνης και αντίγραφα αρ¬ 
χαίων αγγείων. 

δ) Εικόνες, αντίγραφα αρχαϊκών κοσμημάτων και Γιαννι- 
ώτικης τεχνοτροπίας. 

ε) Μπρούτζινα, χάλκινα αντικείμενα (κύπελλα, στάμνες, 
βάζα κ.λπ.). 

στ) Ξυλόγλυπτα Ελληνικής παράδοσης και προέλευ¬ 
σης. 

ζ) Κεντήματα τοπικής τεχνοτροπίας και γενικά χειρο¬ 
ποίητα είδη που αντιπροσωπεύουν και προβάλλουν την 
Ελλάδα στον ξένο επισκέπτη. 

η) Ψάθινα είδη χειροποίητα (τσάντες κ.λπ.) μπλουζάκια 
με αρχαϊκές παραστάσεις, νησιά ή άλλα Ελληνικά θέματα, 
θ) Είδη αρχαιοπωλείου και είδη κεραμεικής. 
ι) Χειροποίητα είδη δερμάτινα (σανδάλια, τσαρούχια, 
ταγάρια, τσάντες κ.λπ.) που προβάλλουν την Ελληνική πα¬ 
ράδοση. 

Καταστήματα: 

2. Φωτογραφικών ειδών. 

3. Αρχαιοπωλεία. 

4. Ανθοπωλεία. 

5. Κουρεία και Κομμωτήρια. 

6. Κατ/τα Αργυροχρυσοχοΐας. 

7. Κατ/τα δίσκων - κασσετών Ελληνικής μουσικής, σύγ¬ 
χρονης ή παραδοσιακής. 

8. Κατ/τα ειδών γούνας. 

9. Κατ/τα δερμάτινων ειδών. 

10. Κατ/τα που διαθέτουν ξένο ημερήσιο και περιοδικό 
Τύπο. 

11. Κατ/τα που διαθέτουν λουκούμια και χαλβαδόπιτ- 
τες (στη Σύρο). 

12. Όλα τα κατ/τα (ανεξαρτήτως είδους και κατηγο¬ 
ρίας) που λειτουργούν εντός Ξενοδοχειακών Επιχειρή¬ 
σεων. 

13. Όλα τα κατ/τα που βρίσκονται επί της Ακτής Μια- 
ούλη και Ακτής Ποσειδώνος στον Πειραιά. 

Στα ανωτέρω κατ/τα χορηγείται το Ειδικό Σήμα τουρ/ 
κού κατ/τος, εφόσον πληρούν τις ακόλουθες προϋποθέ¬ 
σεις: 

α) Λειτουργούν σε τουρ/κές περιοχές, 
β) Ευρίσκονται σε κεντρική οδό ή σε κεντρική αρτηρία 
που οδηγεί σε τουρ/κή περιοχή, ή σε συνοικία που συγκε¬ 
ντρώνει αξιόλογη κίνηση περιηγητών. 

γ) Είναι κατ/τα ανεξάρτητα, ευπαρουσίαστα, καθαρά, 
καλής εσωτερικής και εξωτερικής εμφάνισης και ευρίσκο- 
νται σε ισόγειους ή ημιυπόγειους χώρους (κουρεία - κομ¬ 
μωτήρια και κατ/τα εντός ξενοδοχείων και σε ορό¬ 
φους). 

δ) Έχουν ανηρτημένες επιγραφές στην Ελληνική και 
ξένη γλώσσα. 

ε) Έχουν ανηρτημένες τιμές στα πωλούμενα είδη, 
στ) Ο ιδιοκτήτης ή υπάλληλος αυτού, πλήρους και απο¬ 
κλειστικής απασχόλησης, ομιλεί ξένη γλώσσα, (χώρας Ευ- 
ρωπ. Ένωσης), 
ζ) Τηρούν βιβλίο συν/τος. 

Το ειδικό σήμα που χορηγείται στα τουρ/κά κατ/τα είναι 
ΑΟΡΙΣΤΟΥ διάρκειας, εκδίδεται επ’ ονόματι των εκμε- 
τελλευομένων τις επιχ/σεις αυτές, δεν αντικαθιστά τις 
κατά νόμο χορηγούμενες μέχρι σήμερα άδειες λειτουρ¬ 
γίας, αλλά τον χαρακτηρισμό τους ως τουρ/κών από τον 
ΕΟΤ . 

Για τη χορήγηση του ειδικού σήματος απαιτείται η υπο¬ 
βολή των κατωτέρω δικαιολογητικών: 

α) Αίτηση του επιχειρηματία για χορήγηση του ειδικού 
σήματος Τουρ/κού κατ/τος. 

β) Υπεύθυνη δήλωση της παραγρ. 2 του άρθρου 3 του Ν. 
2160/93, το περιεχόμενο της οποίας καθορίσθηκε με την 
απόφαση Γ.Γ. ΕΟΤ 513082/ΕΙΔ.ΑΡ.90/15.6.94. 

γ) Επικυρωμένο αντίγραφο της άδειας λειτουργίας της 
Επιχ/σης. 

δ) Επικυρωμένο αντίγραφο τίτλου σπουδών ξένης 


γλώσσας του ιδιοκτήτη του κατ/τος ή υπαλλήλου αυτού. 
(Η γνώση ξένης γλώσσας μπορεί να αποδειχθεί και με εξέ¬ 
ταση από ειδικό υπάλληλο ΕΟΤ). 

ε) Τριπλότυπο Δημοσίου Ταμείου για τέλη χαρτοσήμουη 
δρχ. 250 συν ΟΓΑ. 

στ) Απόδειξη είσπραξης του ισχύοντος κάθε φορά σχε¬ 
τικού παραβόλου υπέρ ΕΟΤ και υπέρ του Ταμείου Επικου¬ 
ρικής Ασφαλίσεως και Πρόνοιας Προσωπικού Ελληνικής 
Ραδιοφωνίας - Τηλεόρασης και Τουρισμού (ΤΕΑΠ- 
ΠΕΡΤ). 

ζ) Βεβαίωση του ΕΟΤ και της αρμόδιας ΔΟΥ του αιτού- 
ντος ότι δεν υφίσταται οφειλή από τα σε βάρος του αιτού- 
ντος βεβαιωθέντα οριστικά ποσά υπέρ του ΕΟΤ από επι¬ 
βολή προστίμων καθώς και από ληξιπρόθεσμες οικονομι¬ 
κές υποχρεώσεις προς τον ΕΟΤ. 

η) Αποδεικτικό φορολογικής ενημερότητας του επιχει¬ 
ρηματία. 

Προκειμένου για επιχ/σεις Τουρ/κών κατ/των τις 
οποίες εκμεταλλεύονται νομικά πρόσωπα, το ειδικό σήμα 
Τουρ/κού κατ/τος εκδίδεται επ’ ονόματι του νομικού προ¬ 
σώπου. 

Το ως άνω χορηγούμενο σήμα στις επιχ/σεις Τουρ. κατ/ 
των καταχωρείται σε ειδικό βιβλίο που τηρεί η αρμόδια 
Υπηρεσία του ΕΟΤ, με αύξοντα αριθμό, περιλαμβάνει δε 
τα εξής στοιχεία: 

Τον αύξοντα αριθμό του βιβλίου καταχώρησης, Αριθμό 
Φορολογικού Μητρώου, μορφή της τουριστικής επιχείρη¬ 
σης, περιοχή όπου βρίσκεται η επιχείρηση (οδός, αριθ¬ 
μός), στοιχεία του Επιχειρηματία. 

Το ειδικό σήμα λειτουργίας ταχυδρομείται επί αποδείξει 
στους ενδιαφερόμενους επιχειρηματίες ή παραλαμβάνε- 
ται από τον ΕΟΤ επί αποδείξει από τους ίδιους ή από εξου¬ 
σιοδοτημένο από αυτούς πρόσωπο. 

Τα ανωτέρω υπ' αριθ. ε,στ,ζ και η δικαιολογητικά υπο¬ 
βάλλονται ανά τριετία από την χορήγηση του σήματος. 
Διαφορετικά αφαιρείται το ειδικό σήμα λειτουργίας. 

Σε περίπτωση οριστικής αφαίρεσης του ειδικού σήμα¬ 
τος από Επιχ/ση Τουρ. Κατ/τος, για την επαναχορήγηση 
αυτού πρέπει να υποβληθούν όλα τα δικαιολογητικά που 
απαιτούνται για τη χορήγηση του σήματος. 

Όλα τα κατ/τα που έχουν χαρακτηρισθεί τουρ/κά με 
απόφαση του ΕΟΤ, υποχρεούνται εντός 9 μηνών από την 
έκδοση της παρούσας απόφασης να υποβάλουν στον ΕΟΤ 
τα ανωτέρω δικαιολογητικά προκειμένου να τους χορηγη¬ 
θεί το ειδικό σήμα Τουρ/κού κατ/τος. 

Με την παρέλευση απράκτου της ως άνω προθεσμίας 
των 9 μηνών παύουν να ισχύουν οι χαρακτηρισμοί τους ως 
τουρ/κών. 

Το ως άνω χορηγούμενο σήμα αναρτάται σε εμφανές 
και προσιτό στον επισκέπτη σημείο της Επιχ/σης ή στο 
πλησιέστερο εμφανές προς την κύρια είσοδο του κατ/τος 
σημείο. 

Η απόφαση αυτή δεν συνεπάγεται δημοσιονομική επι¬ 
βάρυνση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Αυγούστου 1994 

Ο Γ ενικός Γ ραμματέας 
ΕΥΑΓΓΕΛΟΣ ΓΙΑΝΝΑΚΟΥΛΙΑΣ 

Αριθ. 26.381 ( 7 ) 

Σύσταση Συνδέσμου των Κοινοτήτων «με την επωνυμία 

«ΓΡΑΜΜΑΤΙΚΟ - ΒΑΡΝΑΒΑΣ ΠΡΟΟΔΟΣ» Ν Αττι¬ 
κής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 190 έως 195 του Π Δ/τος 
323/89 (Δ.Κ.Κ.). 

2. Τις αριθ. 37/94 και 91/94 αποφάσεις των Κοινοτικών 
Συμβουλίων των Κοιν/των Βαρνάβα - Γραμματικού που εί¬ 
χαν ληφθεί νομότυπα, σχετικά με την σύσταση Συνδέσμου 
με την επωνυμία «Γραμματικό - Βαρνάβας - Πρόοδος». 

3. Τις ρυθμίσεις του άρθρου 29Α' του Ν. 1558/85 που 
προστέθηκε με το άρθρο 27 του Ν. 2081/92, σχετικά με 
την υποχρέωση αναγραφής «κάλυψη δαπάνης που συνε¬ 
πάγεται η έκδοση κάθε κανονιστικής διάταξης», αποφασί¬ 
ζουμε: 

1. Τη σύσταση Συνδέσμου των Κοινοτήτων με την επω¬ 
νυμία «ΓΡΑΜΜΑΤΙΚΟ - ΒΑΡΝΑΒΑΣ - ΠΡΟΟΔΟΣ» αποτε- 
λούμενο από τις Κοινότητες Γ ραμματικού και Βαρνάβα. 
Σκοποί του Συνδέσμου είναι: 

Η κοινή εκτέλεση και συντήρηση έργων διαδημοτικού 
χαρακτήρα, η προμήθεια μηχανημάτων, τεχνικού εξοπλι¬ 
σμού και υλικών για την παροχή υπηρεσιών που ανήκουν 
στην αρμοδιότητα των μελών του καθώς και για τον σχε¬ 
δίασμά, την εκπόνηση, την επιλογή και την υλοποίηση με¬ 
λετών προγραμμάτων και μεθόδων για την ανάπτυξη της 
περιοχής του και την πολιτιστική και οικονομική αναβάθ¬ 
μιση του πληθυσμού. Ειδικότερα για την επίτευξη των 
σκοπών του ο Σύνδεσμος θα επιδιώξει: 

α) Την υποβοήθηση των μελών του στην καταγραφή και 
ιεράρχηση των αναγκών των δημοτών τους, καθώς και των 
απαιτούμενων έργων Τεχνικής και Κοινωνικής υποδομής 
με τον αντίστοιχο προγραμματισμό για την εκτέλεση και 
συντήρησή τους. 

βΐ Την εκπόνηση προγραμμάτων και μελετών για την 
αξιοποίηση των παραγωγικών και αναπτυξιακών δυνατο¬ 
τήτων της περιοχής και του οικονομικά ενεργού πληθυ¬ 
σμού του Συνδέσμου τόσο στο δημόσιο και τον κοινωνικό, 
όσο και στον ιδιωτικό τομέα. 

γ) Τη διατήρηση, βελτίωση και αξιοποίηση των πολιτιστι¬ 
κών παραδόσεων της περιοχής. 

δ) Την προστασία του φυσικού και του δομημένου περι¬ 
βάλλοντος της περιοχής και την αποτελεσματική απο¬ 
τροπή της αυθαίρετης και όχι άναρχης δόμησης καθώς και 
τη διαφύλαξη των κοινοχρήστων εκτάσεων και εγκατα¬ 
στάσεων. 

ε) Τη δημιουργία περιοχών παραθεριστικής κατοικίας 
με την ένταξή τους σε εγκεκριμένο σχέδιο πόλης. 

στ) Την ανάπτυξη παραγωγικών δραστηριοτήτων σε δια¬ 
φόρους τομείς. 

ζ) Την απόδοση προς τον Σύνδεσμο εκτάσεων του Δη¬ 
μοσίου προς αξιοποίηση. 

η) Η μελέτη και η εκτέλεση προγραμμάτων λαϊκής επι¬ 
μόρφωσης και επαγγελματικής εκπαίδευσης. 

θ) Η φροντίδα για την εναρμόνιση των παραπάνω ανα¬ 
πτυξιακών πρωτοβουλιών που έχουν ως στόχο την Διεθνή 
προβολή της περιοχής. 

3. Διάρκεια του Συνδέσμου: Η χρονική διάρκεια του 
Συνδέσμου ορίζεται σε είκοσι πέντε χρόνια (25). Αν έξι μή¬ 
νες πριν από την λήξη της διάρκειας δεν αποφασισθεί από 
το κατά Νόμο αρμόδιο όργανο η διάλυση του Συνδέσμου, η 


διάρκειά του ανανεώνεται για είκοσι πέντε (25) χρόνια 
ακόμη. 

4. Εδρα του Συνδέσμου: Έδρα του Συνδέσμου θα είναι 
η Κοινότητα Γ ραμματικού. 

5. Η ετήσια εισφορά που θα καταβάλλει κάθε οργανι¬ 
σμός μέλος του Συνδέσμου, μέσα στον μήνα Ιανουάριο 
κάθε χρόνου ορίζεται σε 500 δρχ. ανά κάτοικο, με βάση 
την τελευταία απογραφή (1991). Η ανωτέρω εισφορά δύ- 
ναται να αναπροσαρμόζεται ανάλογα με τις ανάγκες του 
Συνδέσμου. 

6. Πόροι του Συνδέσμου είναι: 
α) Οι πρόσοδοι από την περιουσία του. 
β) Οι ετήσιες εισφορές των που ορίζονται με το ανω¬ 
τέρω 5 σχετικό και θα βαρύνει τον προϋπολογισμό των 
Κοινοτήτων Βαρνάβα και Γραμματικού έξοδα και στον 
Κ.Α. 2/211.1 με ποσό 800.000 σε κάθε Κοινότητα αντί¬ 
στοιχα. 

γ) Δωρεές, επιχορηγήσεις και χρηματοδοτήσεις που 
παρέχονται από την Ευρωπαϊκή Οικονομική Κοινότητα, το 
Δημόσιο ή άλλα νομικά ή φυσικά πρόσωπα και οργανισμοί 
και 

δ) Οι πρόσοδοι από τους φόρους, τα τέλη και τα δικαιώ¬ 
ματα που επιβάλλονται υπέρ του Συνδέσμου. 

7. Διοίκηση του Συνδέσμου: Η διοίκηση του Συνδέσμου 
ασκείται από το Διοικητικό Συμβούλιο, την Εκτελεστική 
Επιτροπή και τον Πρόεδρο. Η εκλογή, η συγκρότηση σε 
σώμα, οι αρμοδιότητες, ο τρόπος λειτουργίας εν γένει η 
διαδικασία λήψεως αποφάσεων και τα έξοδα παραστά- 
σεως και κινήσεως των μελών των φργάνων διοίκησης 
ρυθμίζονται από τις διατάξεις των άρθρων 191, 192 και 
193 του Δημοτικού και Κοινοτικού Κώδικα (όπως αυτό θα 
ισχύει κάθε φορά). 

8. Κατά τα λοιπά η λειτουργία του Συνδέσμου διέπεται 
από τις διατάξεις του Δ.Κ.Κ. και της εκάστοτε ισχύουσας 
νομοθεσίας. 

Ακροτελεύτια Διάταξη - Κάλυψη δαπάνης. 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού των Κοινοτήτων, 
πέραν της αναφερομένης στην παράγραφο 6 της παρού¬ 
σας (πόροι Συνδέσμου). 

Η απόφαση αυτή να δημοσιευθεί στην Εφημερίδα τπο 
Κυβερνήσεως. 

Αγία Παρασκευή, 31 Αυγούστου 1994 

Ο Νομάρχης 
ΝΙΚΟΛΑΟΣ ΠΕΡΚΙΖΑΣ 

-♦- 

Αριθ. 6907 

Κατ’ εξαίρεση έγκριση κτιριακής και μηχανολογικής επέ¬ 
κτασης βιομηχανίας ΠΛΙΝΘΟΚΕΡΑΜ Ε.Π.Ε. στην πε¬ 
ριοχή Μαλακωντα Ερέτριας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Π.Δ/τος 24.4/3.5.85 ΦΕΚ 181 /τ.Δ’ 
και ειδικότερα το άρθρο 4β αυτού. 

2. Την 7775ΕΠΑ1391 /87 απόφαση Νομάρχη Εύβοιας, 
ΦΕΚ 1254/τ.Δ'/87 για «έγκριση τμημάτων οικισμού Μα¬ 
λακωντα Ερέτριας». 

3. Την 1102/18.5.1992 εισήγηση Δ/νσης Βιομηχανίας 
Ν. Εύβοιας για την κατ’ εξαίρεση έγκριση κτιριακής και μη¬ 
χανολογικής επέκτασης της βιομηχανίας ΠΛΙΝΘΟΚΕΡΑΜ 
Ε.Π.Ε. στην περιοχή Μαλακωντα Ερέτριας σε θέση πλη- 

σιέστερη των 500 μ. από το εγγύτερο τμήμα του εγκεκρι¬ 
μένου οικισμού Μαλακωντα Ερέτριας. 

4. Τις διατάξεις της 69269/90 ΚΥΑ, ΦΕΚ 678/τ.Β' 
όπως αυτές τροποποιήθηκαν και συμπληρώθηκαν μετα¬ 
γενέστερα. 

5. Το 6291/18.7.1994 έγγραφο ΤΠ & ΠΕ. 

6. Τα υπόλοιπα στοιχεία που υποβλήθηκαν στο ΤΠ & ΠΕ 
από την προαναφερόμενη βιομηχανία με την από 6.7.94 
αίτησή της. 

7. Την 27/26/18.7.1994 γνωμοδότηση ΣΧΟΠ Ν. Εύ¬ 
βοιας, αποφασίζουμε: 

Την έγκριση της κατ’ εξαίρεση κτιριακής και μηχανολο¬ 
γικής επέκτασης της βιομηχανίας ΠΛΙΝΘΟΚΕΡΑΜ Ε.Π.Ε. 
στην περιοχή Μαλακωντα στην θέση που σημειώνεται στο 
συνοδευτικό στην παρούσα απόσπασμα χάρτου ΓΥΣ κλιμ. 


1:5000 το οποίο είναι θεωρημένο από τον προϊστάμενο 
ΤΠ & ΠΕ. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού 
και του προϋπολογισμού του ΟΤΑ Ερέτριας. 

Η παρούσα απόφαση και το συνοδευτικά απόσπασμα 
χάρτου ΓΥΣ να δημοσιευθούν στην Εφημερίδα της Κυβερ- 
νήσεως και να ισχύουν από την ημερομηνία δημοσίευσής 
τους. 

Χαλκίδα, 31 Αυγούστου 1994 

Ο Νομάρχης 
ΘΥΜΙΟΣ ΣΩΚΟΣ 

